Samvels Ter-Sahakjans

Samvels Ter-Sahakjans (; dzimis  Vanadzorā) ir Armēnijas starptautiskais lielmeistars šahā (2009).

 Biogrāfija 
Vairākkārt pārstāvējis Armēniju Eiropas un pasaules jauniešu šaha čempionātos, kuros izcīnījis astoņas medaļas: trīs zelta (2003. gadā Eiropas jauniešu šaha čempionātā U10 vecuma grupā, 2009. gadā Eiropas jauniešu šaha čempionātā U18 vecuma grupā, 2011. gadā Pasaules jauniešu šaha čempionātā U18 vecuma grupā), četras sudraba (2004. gadā Eiropas jauniešu šaha čempionātā U12 vecuma grupā, 2008. gadā Eiropas jauniešu šaha čempionātā U16 vecuma grupā, 2010. gadā Eiropas jauniešu šaha čempionātā U18 vecuma grupā, 2010. gadā Pasaules jauniešu šaha čempionātā U18 vecuma grupā) un bronzas (2005. gadā Pasaules jauniešu šaha čempionātā U12 vecuma grupā). Pārstāvējis Armēnijas komandu Pasaules jauniešu U16 šaha olimpiādēs (2008, 2009), kurās 2009. gadā izcīnījis bronzas medaļu komandu vērtējumā.OlimpBase :: World Youth U16 Chess Olympiads :: Samvel Ter-Sahakyan

2008. gadā Armēnijas šaha čempionātā kļuvis par bronzas medaļas ieguvēju.68th Armenian Championship 2008 2011. gadā šajā turnīrā bijis otrais, bet gadu vēlāk ierindojies trešajā vietā.

Daudzu starptautisko šaha turnīru laureāts, tajā skaitā uzvarējis vai dalījis pirmo vietu Erevānā (2007), Karena Asrjana memoriālā Džermukā (2009), Maskavas šaha festivāla turnīrā Moscow-Open 2015 F (2015).Moscow-Open 2015 F

2021. gada novembrī Rīgā ierindojies 37. vietā 2021. gada "FIDE Chess.com Grand Swiss" turnīrā.2021 FIDE Chess.com Grand Swiss

2023. gada novembrī Daglasā ierindojies 15. vietā "FIDE Grand Swiss" turnīrā.2023 FIDE Grand Swiss

Pārstāvējis Armēnijas komandu Pasaules šaha olimpiādē un 2022. gadā izcīnījis sudraba medaļu komandu vērtējumā.44th Olympiad Chennai 2022 Open 2023. gadā Budvā Armēnijas izlases sastāvā izcīnījis 3. vietu Eiropas komandu šaha čempionātā.European Team Chess Championship 2023 - Open

Par panākumiem turnīros FIDE 2009. gadā Ter-Sahakjanam piešķīrusi starptautiskā lielmeistara (GM) nosaukumu.

 Atsauces 

 Ārējās saites 

Kategorija:1993. gadā dzimušie
Kategorija:Armēnijā dzimušie
Kategorija:Armēnijas šahisti